CELEX: 62011CN0631
Language: da
Date: 2011-12-08 00:00:00
Title: Sag C-631/11 P: Appel iværksat den 8. december 2011 af Regione autonoma della Sardegna til prøvelse af dom afsagt af Retten (Fjerde Afdeling) den 20. september 2011 i de forenende sager T-394/08, T-408/08, T-453/08 og T-454/08, Regione autonoma della Sardegna m.fl. mod Kommissionen

21.4.2012   
            
            
               DA
            
            
               Den Europæiske Unions Tidende
            
            
               C 118/8
            
         Appel iværksat den 8. december 2011 af Regione autonoma della Sardegna til prøvelse af dom afsagt af Retten (Fjerde Afdeling) den 20. september 2011 i de forenende sager T-394/08, T-408/08, T-453/08 og T-454/08, Regione autonoma della Sardegna m.fl. mod Kommissionen
   (Sag C-631/11 P)
   2012/C 118/13
   Processprog: italiensk
   
      Parter
   
   
      Appellant: Regione autonoma della Sardegna (ved avvocato A. Fantozzi)
   
      De andre parter i appelsagen: Europa-Kommissionen og Selene di Alessandra Cannas Sas m.fl.
   
      Appellanten har nedlagt følgende påstande
   
   
               —
            
            
               Ophævelse og/eller ændring af Rettens dom af 20. september 2001 i de forenende sager T-394/08, 408/08, T-453/08 og T-454/08.
            
         
               —
            
            
               Annullation af Kommissionens beslutning af 3. juli 2008 (statsstøtte C1/2004 Italien — SG Greffe (2008) D/204339), om støtteordningen »Regionallov nr. 9 af 1998 — Misbrug af støtte N 272/98«.
            
         
      Anbringender og væsentligste argumenter
   
   Appellanten har til støtte for sin appel fremført to anbringender.
   Første anbringende vedrører tilsidesættelse af artikel 107, stk. 3, TEUF. Appellanten har navnlig påberåbt sig tilsidesættelse og fejlagtig anvendelse af nødvendighedsprincippet og af princippet om støttens tilskyndelsesvirkning på grund af en for formalistisk tilgang i strid med princippet om indhold frem for formalia, og manglende stillingtagen til de særlige kendetegn vedrørende den tidsmæssige anvendelse af bestemmelserne i den pågældende sag.
   Det andet anbringende vedrører tilsidesættelse af retssikkerhedsprincippet og af princippet om beskyttelse af den berettigede forventning samt tilsidesættelse af artikel 14 i forordning nr. 659/1999 (1). Klagepunkterne tager udgangspunkt i sagens særlige kendetegn for så vidt angår den tidsmæssige retsanvendelse, hvilket er tilsidesat i den appellerede dom. Retten har ikke overholdt de krav, der følger af retspraksis på området, ved at kræve en grad af påpasselighed fra en økonomisk operatør, som er umulig at opnå, for så vidt som betingelsen om, at anmodningen skal indgives før arbejdets påbegyndelse udgør et fællesskabsretligt parameter, som blev indført samtidig med de faktiske omstændigheder i sagen, og som derfor ikke kunne være kendt på tidspunktet for den pågældende virksomheds viljesdannelse.
   
      (1)  EFT L 83, s. 1.